Skæbnens magt
Skæbnens magt er en opera i fire akter af Giuseppe Verdi. Librettoen af Francesco Maria Piave (1810-1876) er baseret på dramaet Don Alvaro o La fuerza del sino (1835) af Ángel de Saavedra (1791-1865) og en scene fra Friedrich Schillers skuespil Wallensteins Lager (1799).
Operaen blev uropført i Sankt Petersborg i 1862; den blev senere revideret af komponisten og af librettisten Antonio Ghislanzoni (1824-1893) og opført i Milano i 1869.